KOMISSION TÄYTÄNTÖÖNPANOPÄÄTÖS (EU) 2022/1947,

annettu 13 päivänä lokakuuta 2022,

täytäntöönpanopäätöksen (EU) 2020/1550 muuttamisesta saattamalla ajan tasalle vuosien 2021–2025 monivuotinen valvontaohjelma ja vahvistamalla valvontaohjelma vuodeksi 2023

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 118 artiklan 1 kohdan b alakohdan sekä 118 artiklan 2 kohdan,

sekä katsoo seuraavaa:

(1) Elintarvikeketjua koskevan unionin lainsäädännön täytäntöönpanon valvonta kuuluu jäsenvaltioille, joiden toimivaltaiset viranomaiset seuraavat ja tarkistavat virallista valvontaa järjestämällä, että asiaankuuluvia unionin vaatimuksia noudatetaan tosiasiallisesti ja että ne pannaan täytäntöön. Seurannan ja todentamisen rinnalla asetuksen (EU) 2017/625 116 artiklassa edellytetään, että komission asiantuntijat suorittavat jäsenvaltioissa valvontaa, myös auditointeja, unionin lainsäädännön soveltamisen todentamiseksi. Komission olisi suoritettava elintarvikkeiden ja rehujen turvallisuuteen, eläinten terveyteen ja hyvinvointiin, kasvien terveyteen, kasvinsuojeluaineisiin sekä kansallisten valvontajärjestelmien ja niitä toteuttavien toimivaltaisten viranomaisten toimintaan liittyvää valvontaa ottaen huomioon synergia yhteisen maatalouspolitiikan mukaisten valvontajärjestelyjen kanssa.

(2) Komission täytäntöönpanopäätöksellä (EU) 2020/1550 (2) vahvistettiin monivuotinen valvontaohjelma, joka komission asiantuntijoiden on määrä toteuttaa jäsenvaltioissa todentaakseen elintarvikeketjua koskevan unionin lainsäädännön soveltamisen vuosina 2021–2025 komission toimikauden ja sen painopisteiden mukaisesti. Monivuotisen valvontaohjelman täytäntöönpanon aikana on käynyt ilmi, että ohjelma ei ole ollut riittävän joustava, jotta komission asiantuntijat olisivat voineet tutkia ja kerätä tietoja hätätilanteista, kehittymässä olevista ongelmista ja uusista kehityskuluista aloilla, joihin sovelletaan asetuksen (EU) 2017/625 1 artiklan 2 kohdassa tarkoitettuja sääntöjä ja kyseisessä asetuksessa säädettyjä sääntöjä. Tällaisten tilanteiden kattamiseksi täytäntöönpanopäätöksen (EU) 2020/1550 liitteessä olevaan 10 lukuun olisi lisättävä asetuksen (EU) 2017/625 116 artiklan 1 kohdan c alakohdan iii alakohdan mukaisesti uusi painopistealue.

(3) Tiukan aikataulun asettaminen valvonnalle painopistealueilla monivuotisen valvontaohjelman kutakin viittä vuotta varten ei sovi yhteen sen joustavuuden kanssa, jota tarvitaan, jotta voidaan saavuttaa kansallisten valvontajärjestelmien toiminnan todentamista koskevat tavoitteet ja samalla tutkia ja kerätä täytäntöönpanokäytäntöjä tai -ongelmia, hätätilanteita ja jäsenvaltioiden viimeaikaista kehitystä koskevia tietoja ja jotta komissio voi suorittaa valvontaa riskiperusteisesti. Vuosien 2021–2025 monivuotinen valvontaohjelma säilytetään, mutta täytäntöönpanopäätöksen (EU) 2020/1550 liitteessä oleva 11 luku, jossa vahvistetaan valvonnan vuosittainen erittely vuosiksi 2021–2025, olisi korvattava seuraavan vuoden valvontaohjelmalla ja päivitettävä vuosittain.

(4) Täytäntöönpanopäätöksen (EU) 2020/1550 liitteessä olevaa johdantotekstiä, jossa komission asiantuntijat velvoitetaan suorittamaan valvontaa, mukaan lukien paikalla tehtävää todentamista ja asiakirjoihin perustuvaa analysointia kullakin painopistealueella kaikissa jäsenvaltioissa, olisi muutettava, jotta se vastaisi paremmin asetuksen (EU) 2017/625 116 artiklan vaatimuksia.

(5) Muuntogeeniset organismit olisi sisällytettävä erikseen täytäntöönpanopäätöksen (EU) 2020/1550 liitteessä oleviin 10 ja 11 lukuun uutena painopistealueena, jotta teksti vastaisi paremmin asetuksen (EU) 2017/625 1 artiklan 2 kohdan mukaista nykyistä alajakoa. Muut viittaukset tähän painopistealueeseen olisi poistettava täytäntöönpanopäätöksen (EU) 2020/1550 liitteessä olevista 1, 2 ja 7 luvusta.

(6) Tulokset komission aiemmasta salmonellan kansallisia valvontaohjelmia koskevasta valvonnasta ja Euroopan elintarviketurvallisuusviranomaisen (EFSA) analyysi, johon voi tutustua vuosien 2019 (3) ja 2020 (4) zoonoosiraporteissa, osoittavat, että useimmat jäsenvaltiot saavuttivat unionin tavoitteet kaikkien siipikarjaluokkien osalta. Jäsenvaltiot raportoivat komissiolle vuosittain Gallus gallus -lajin, munivien kanojen, broilerien sekä siitos- ja teuraskalkkunaparvien salmonellavalvonnan tuloksista. Tässä yhteydessä ja ottaen huomioon komission valvontatoimet, jotka koskevat komission asetuksessa (EY) N:o 2073/2005 (5) säädettyjen, prosessin hygieniavaatimuksiin liittyvää virallista näytteenottoa koskevien velvoitteiden täytäntöönpanoa, vuonna 2023 ei ole tarpeen tehdä salmonellan kansallisia valvontaohjelmia koskevia erityisiä auditointeja.

(7) Jäsenvaltioiden jäämiä koskevien kansallisten valvontasuunnitelmien vuotuiset arvioinnit ovat olennainen osa komission suorittamaa valvontaa painopistealueella ”Jäämät elävissä eläimissä ja eläinperäisissä elintarvikkeissa”. Erillinen viittaus näihin arviointeihin ei sen vuoksi ole tarpeen, ja se olisi poistettava monivuotisesta valvontaohjelmasta.

(8) Eläinten terveyteen liittyvistä painopistealueista kaksi olisi nimettävä uudelleen Euroopan parlamentin ja neuvoston asetuksen (EU) 2016/429 (6) mukaisesti: ”Aktiiviset eläinkulkutaudit” luokan A taudeiksi ja ”Entsoottiset taudit” luokan C taudeiksi. Näin monivuotisessa valvontaohjelmassa käytetty terminologia saadaan vastaamaan kyseisellä asetuksella käyttöön otettua terminologiaa.

(9) Komissio on hiljattain sisällyttänyt valvontaansa yhteisrahoittamansa muita kuin elintarvikeperäisiä zoonooseja koskevat nykyiset kansalliset eläinlääkintäohjelmat. Sen vuoksi muita kuin elintarvikeperäisiä zoonooseja ei pitäisi valvoa vuonna 2023.

(10) Täytäntöönpanopäätöksen (EU) 2020/1550 liitteessä olevan 3 luvun muita kuin elintarvikeperäisiä zoonooseja koskeva tavoite rajoittaa valvonnan koskemaan vain zoonooseja, joiden osalta oli olemassa komission yhteisrahoittamia kansallisia eläinlääkintäohjelmia. Jotta komission asiantuntijat voivat valvoa myös sellaisia muita kuin elintarvikeperäisiä zoonooseja, joiden osalta ei ole olemassa tällaisia ohjelmia, kuten covid-19-taudin esiintymistä minkeissä, kyseistä tavoitetta olisi muutettava monivuotisessa valvontaohjelmassa.

(11) Komissio on vuosina 2021 ja 2022 asettanut etusijalle valvonnan asetuksen (EU) 2016/429 mukaiseen luokkaan A kuuluvien eläinkulkutautien, joita ovat afrikkalainen sikarutto ja korkeapatogeeninen lintuinfluenssa, painopistealueella. Tämän priorisoinnin vuoksi asetuksen (EU) 2016/429 mukaisia luokkien B ja C tarttuvia tauteja ei valvottu kyseisinä kahtena vuotena. Komission olisi sen vuoksi suoritettava valvontaa tällä painopistealueella vuonna 2023.

(12) Tiedonannossaan (7)”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten” komissio sitoutui tarkistamaan eläinten hyvinvointia koskevaa lainsäädäntöä. Tässä yhteydessä vuonna 2023 olisi jatkettava työtä eläinten hyvinvointia maatilalla sekä teurastuksen aikana koskevilla painopistealueilla. Lihantuotantoa varten pidettävien nautojen ja kalanviljelylaitoksissa pidettävien kalojen hyvinvointi niiden kuljetuksen ja lopettamisen aikana olisi sen vuoksi lisättävä monivuotiseen valvontaohjelmaan.

(13) Euroopan parlamentin ja neuvoston asetuksessa (EU) 2016/2031 (8) edellytetään, että jäsenvaltiot perustavat riskiperusteisia monivuotisia kartoitusohjelmia karanteenituhoojia varten, ja otetaan käyttöön prioriteettituhoojia koskevat vuotuiset kartoitukset. Sen vuoksi täytäntöönpanopäätöksen (EU) 2020/1550 liitteessä olevaan 5 lukuun olisi lisättävä näiden kartoitusohjelmien täytäntöönpanoa koskeva komission valvonta.

(14) Covid-19-rajoitusten takia joitakin komission valvontatoimia kolmansissa maissa oli lykättävä, joten komissio pystyi aloittamaan joukon valvontatoimia kasvinsuojeluaineiden painopistealueella jo vuonna 2021 eli vuotta aikaisemmin kuin täytäntöönpanopäätöksen (EU) 2020/1550 liitteessä oli kaavailtu. Komission tällä painopistealueella suorittamaa valvontaa olisi jatkettava vuonna 2023.

(15) Koska keskustelut luonnoksesta torjunta-aineiden kestävää käyttöä koskevaksi asetukseksi, jolla korvattaisiin Euroopan parlamentin ja neuvoston direktiivi 2009/128/EY (9), ovat edelleen käynnissä, torjunta-aineiden kestävää käyttöä ei valvottu vuonna 2022 eikä valvota myöskään vuonna 2023. Tämän painopistealueen valvonta on aloitettava uudelleen, kun uusi oikeusperusta on hyväksytty.

(16) Koska luonnonmukaista tuotantoa koskevan uuden lainsäädäntökehyksen soveltamispäivää lykättiin Euroopan parlamentin ja neuvoston asetuksella (EU) 2018/848 (10)1 päivästä tammikuuta 20211 päivään tammikuuta 2022 ja koska jäsenvaltioille olisi varattava riittävästi aikaa toteuttaa uusia toimenpiteitä ennen niiden täytäntöönpanon valvontaa, jäsenvaltioissa ei vuonna 2022 toteutettu valvontaa luonnonmukaista maataloutta koskevalla painopistealueella. Komission olisi sen vuoksi suoritettava valvontaa tällä painopistealueella vuonna 2023.

(17) Zoonoottisten ja indikaattoribakteerien mikrobilääkeresistenssin seurantaa koskevan painopistealueen mukaiset valvontasarjat, jotka oli täytäntöönpanopäätöksen (EU) 2020/1550 liitteen mukaan alun perin suunniteltu aloitettaviksi vuonna 2022, olisikin valvonnan tehokkuuden maksimoimiseksi aloitettava vuonna 2023, jotta voidaan ottaa huomioon aikataulu, jossa tätä sarjaa varten tarvittavat tiedot saadaan käyttöön analysointia varten.

(18) Jotta komissio voisi tukea sitä, että jäsenvaltioiden toimivaltaiset viranomaiset panevat nopeasti täytäntöön asetuksen (EU) 2017/625 9 artiklan 2 kohdassa esitetyt petollisten ja vilpillisten käytäntöjen havaitsemiseen tähtäävää riskiperusteista valvontaa koskevat uudet vaatimukset, on tärkeää kerätä tietoja ja esimerkkejä hyvistä käytännöistä, joiden avulla jäsenvaltioille voidaan antaa ohjeita. Tämä tavoite voitaisiin tarkastusten sijaan parhaiten saavuttaa tiedonhankintatutkimuksilla, sillä ne mahdollistaisivat laajemman tarkastelualan, vuoropuhelun avaamisen jäsenvaltioiden toimivaltaisten viranomaisten kanssa ja kokousten järjestämisen muiden lainvalvontaviranomaisten ja petostutkijoiden kanssa. Petosten torjuntaa koskevan painopistealueen tavoitetta olisi sen vuoksi muutettava tämän muutoksen huomioon ottamiseksi.

(19) Täytäntöönpanopäätöksessä (EU) 2020/1550 vahvistetussa monivuotisessa valvontaohjelmassa vientivalvonta määriteltiin tietynasteista komission valvontaa edellyttäväksi painopistealueeksi. Unionin elintarvikealan toimijoilla, jotka vievät eläimiä ja tavaroita kolmansiin maihin, on ensisijainen vastuu kolmansien maiden tuontivaatimusten täyttämisestä. Jos eläinten ja tavaroiden lähetykset edellyttävät virallista todistusta siitä, että toimijat noudattavat kyseisiä vaatimuksia, jäsenvaltioiden asiasta vastaavat toimivaltaiset viranomaiset antavat todistuksen. Kun otetaan huomioon elintarvikealan toimijoiden ja jäsenvaltioiden toimivaltaisten viranomaisten roolit ja vastuut tässä asiassa, komission tätä näkökohtaa koskevaa valvontaa ei tarkistetussa monivuotisessa valvontaohjelmassa enää pidetä painopistealueena.

(20) Sen vuoksi täytäntöönpanopäätöksen (EU) 2020/1550 liitettä olisi muutettava,

ON HYVÄKSYNYT TÄMÄN PÄÄTÖKSEN:

1 artikla Korvataan täytäntöönpanopäätöksen (EU) 2020/1550 liite tämän päätöksen liitteessä olevalla tekstillä.

2 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 13 päivänä lokakuuta 2022. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission täytäntöönpanopäätös (EU) 2020/1550, annettu 23 päivänä lokakuuta 2020, monivuotisen valvontaohjelman vahvistamisesta vuosiksi 2021–2025 komission asiantuntijoiden jäsenvaltioissa elintarvikeketjua koskevan unionin lainsäädännön soveltamisen todentamiseksi suorittamaa valvontaa varten (EUVL L 354, 26.10.2020, s. 9).

(3) EFSA Journal 2021;19(2):6406.

(4) EFSA Journal 2021;19(12):6971.

(5) Komission asetus (EY) N:o 2073/2005, annettu 15 päivänä marraskuuta 2005, elintarvikkeiden mikrobiologisista vaatimuksista (EUVL L 338, 22.12.2005, s. 1).

(6) Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).

(7) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten”, COM(2020) 381 final, 20.5.2020.

(8) Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).

(9) Euroopan parlamentin ja neuvoston direktiivi 2009/128/EY, annettu 21 päivänä lokakuuta 2009, yhteisön politiikan puitteista torjunta-aineiden kestävän käytön aikaansaamiseksi (EUVL L 309, 24.11.2009, s. 71).

(10) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).